Crita Pengalaman Pribadi

Bab-bab kang perlu digatekake yaiku:

1. Milih crita kang narik kawigaten, banjur critakna kanthi gaya lan penampilan kang ekspresif

2. Critakna kanthi runtut

3. Critakna kanthi ringkes

4. Lancar anggone nyritakake

5. Swarane (banter-rindhike) sacukupe.

Iklan

Iklan yaiku pangajak kang ditindakake kanthi dibolan-baleni. Lumrahe dibiwarake (disebarluaskan) mawa media cethak lan elektronik. Bab-bab kang perlu digatekake sajroning iklan iku ana loro (2) yaiku:

1. Surasa (isi) iklan: a. kudu objektif lan jujur

b. cekak lan cetha

c. ndudut ati (narik kawigaten)

2. Basa iklan: a. Gampang ditampa

b. Ukarane cekak, cetha lan ndudut ati

c. Gambare cetha, gampang dingerteni, ndudut ati, lan nggodha wong nganti kepengin nduweni, nuwuhake rasa kepengin ngerti lan nyoba.

d. Isine nyata lan ora ngapusi

e. Sipate ajak-ajak

Nulis Laporan Kunjungan

Nulis laporan kunjungan ing sawijining panggonan, bisa diwujudake kanthi jenis tulisan apa bae sakepengine penulis. Bisa wujud narasi, eksposisi, deskripsi, argumentasi, utawa persuasi. Kanggo nggampangake anggone gawe laporan, luwih becik nganggo urutan:

a. Nemtokake tema.

b. Ngumpulake bahan.

c. Gawe cengkorongan (kerangka karangan).

d. Ngembangake cengkorongan, dijlentrehake dadi ukara manut gagasan kang wis digawe.

e. Menehi irah-irahan (judul).

Tembang Macapat

Guru gatra : cacahing gatra utawa larik saben sapada (sabait) tembang.

Guru wilangan: cacahing wanda (suku kata) saben salarik.

Guru lagu : tibaning swara vokal ing pungkasaning larik.

Ayahane tembung sajrone ukara

Ukara yaiku tembung utawa kumpulaning tembung kang nduweni teges. Ukara mujudake wedharing karep kang jangkep.

Perangane ukara sing baku yaiku:

1. Jejer, yaiku samubarang kang dianggep duwe adeg dhewe sarta dadi bakuning gunem utawa wicara. Lumrahe wujud tembung aran utawa kang dianggep aran.

2. Wasesa, yaiku samubarang kang dadi caritane jejer. Lumrahe awujud tembung kriya. Ananging ana uga kang awujud tembung kaanan, aran, sesulih, wilangan, lsp.

3. Lesan, yaiku samubarang kang dadi watesing wasesa utawa nerangake wasesa.

4. Geganep, utawa pelengkap, yaiku samubarang kang kanggo njangkepi ukara.

5. Katrangan, yaiku kang dadi andharaning ukara.

Gatekna tuladha-tuladha ing ngisor iki!

1. Pitike mati

J W

2. Sutri nyapu latar

J W L

3. Salman nukokake bakso adhine

J W P L

4. Bejo turu neng hotel

J W K